Diewe net betyds aangekeer | Maroela Media
Diewe net betyds aangekeer
Die tonnel wat die diewe gegrawe het. Foto: AFP
Nadat diewe ongeveer 'n maand lank aan 'n een kilometer-tonnel tot by 'n juwelierswarewinkel in Italië gegrawe het, is vier van die "diewe" gevang toe twee van hulle uit 'n inspeksiegat geklim het, berig SAPA.
Die mans is glo vroeër in die dorpie Acireale in Sicilië ook met tweerigting-radio's opgemerk, het die polisie gesê. Die polisie het Dinsdag bergreddingsklimmers ontbied en hulle het die smal tonnel met sy eie beligtingsisteem sowel as hamers en grawe opgespoor. Die polisie het in 'n verklaring gesê dat die "diewe" slegs 'n paar meter van hul eindpunt af was. Die polisie in Italië het vroeër die maand 'n soortgelyke poging by 'n bekende juwelierswarewinkel in Napels gestuit waar diewe 'n 30-meter lange tonnel gegrawe het. Dieselfde winkel is in Januarie deur diewe beroof wat die rioolstelsel gebruik het om toegang tot die winkel te bekom.